Ilocano News: Ub-ubbing, istudyante a nagsardeng nga agiskuela biruken ida ti DepEd
Ni Jessie R. Valdez
Manila (9 December) -- Imparuar ti Department of Education (DepEd) ti project REACH tapno amin nga ub-ubbing ken istudyante nga saan a sum-sumrek iskuelaan ket sukisuken da amin a lugar ket biruken ida ti DepEd tapno allukuyen ida nga agtuloy nga agiskuela.
Ti pannaka-ipatungpal daytoy a proyekto ket sapasap a kasapulan met tulong dagiti Barangay Captains ken nagannak tapno maikkan nasayaat a masakbayan dagiti annak nga saan ketdi nga ta kalkalsada ti inda pagtungpalan, kinuna ni DepEd Secretary Jesli Lapus.
Ti DepEd nabukel na daytoy nga proyekto ta segun iti inda panangadal, adda innem a porsiento iti elementarya ti nagsardeng nga agiskuela ket nasurok met nga pitu a porsiento ti maseknan iti sekondarya isu nga aramiden da amin a kabaelan da a biruken dagidiay a nagsardeng nga agiskuela. Segun ken Sec. Lapus, maobserbar nga kinakurapay kano ti maysa a gapu na no apay nga adu dagiti nagsardeng nga agiskuela.
Ti nasao nga proyekto adda dua nga kaipapanan na. Umuna, babaen ti panna-kikoordinar ti principal, maka-ammo dagiti opisyales ti barangay ken sibubukel a kommunidad nga tumulong a mangbirok kadagiti bukod da nga ub-ubbing ken istudyante ket ipan da ida ken DepEd.
Maikaddua, programa nga putaren ti Deped tapno maayatan ken mamutibar dagiti uib-ubbing nga agiskuela kas panangparnuay kadagiti proyekto, agfeeding program da, adda scholarship grants, community vouchers, subsidy programs nga kaddua da dagiti asosasyon ti nagannak ken mamaestra. Ket ti DepEd agaramid pay kadagiti alternatibo nga edukasyon ken "delivery modes." (PIA La Union) [top]
ilo_Latn grn_Latn ilo_Latn ilo_Latn ilo_Latn ilo_Latn ilo_Latn